Jaakko Puhakka

Jaakko Antero Puhakka (s. 17. maaliskuuta 1954 Eno) on entinen Tampereen teknillisen yliopiston rehtori sekä ympäristötekniikan professori . Puhakka toimi Itä-Suomen yliopiston akateemisena rehtorina 2015–2017. Puhakka toimi Tampereen teknillisen yliopiston rehtorina kolmen kuukauden ajan ennen yliopiston lakkauttamista vuoden 2019 alusta. 

Henkilöhistoria
Puhakka syntyi opettaja Antti Puhakan ja terveydenhoitaja Rauha Pajarisen perheeseen. Hänen puolisonsa vuodesta 1980 on diplomi-insinööri Ritva Vaaranrinta. Puhakka tuli ylioppilaaksi Joensuun lyseosta 1973, suoritti Helsingin yliopistossa maatalous- ja metsätieteiden maisterin tutkinnon 1981 ja lisensiaatin tutkinnon 1986 ja väitteli siellä filosofian tohtoriksi 1990. 

Ammattiura
Toimittuaan Helsingin yliopistossa tutkijana 1981–1983 ja Tampereen teknillisessä korkeakoulussa tutkijan eri tehtävissä 1983 ja 1985–1989 hän oli viimeksi mainitussa ympäristö- ja biotekniikan apulaisprofessori 1995–1997 ja professori vuodesta 1998. Vesi- ja ympäristötekniikan laitoksen esimies hänestä tuli 1997 ja Helsingin yliopiston ympäristöbiotekniikan dosentti 1991. Hän on myös toiminut yliopiston tutkimuksesta vastaavana vararehtorina (2014), luonnontieteiden tiedekunnan varadekaanina sekä kemian ja biotekniikan laitoksen johtajana.Jaakko Puhakka Itä-Suomen yliopiston akateemiseksi rehtoriksi  Puhakka on tehnyt tutkimusta ympäristöä säästävän kaivostekniikan parissa ja tutkinut muun muassa kiveä syöviä mikrobeja. Yhdysvalloissa Puhakka oli vierailevana tutkijana  1983–1984 ja vierailevana apulaisprofessorina 1991–1994.

Puhakan Itä-Suomen yliopiston akateemisen rehtorin tehtävän päätoimipaikka oli yliopiston kampus Joensuussa. 

Lähteet

Luokka:Suomen yliopistojen rehtorit ja kanslerit
Luokka:Itä-Suomen yliopisto
Luokka:Tampereen teknillisen yliopiston professorit
Luokka:Suomalaiset professorit
Luokka: Vuonna 1954 syntyneet
Luokka:Elävät henkilöt